HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Glavni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** sa 9. sjednice Glavnog odbora HKD-a

Deveta sjednica Glavnog odbora HKD-a održana je 25. veljače 2016. u Uredu Hrvatskoga knjižničarskog društva. Sjednica je trajala od 11.00 do 12.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Astrid Grobenski-Grgurić** *(1. potpredsjednica HKD-a i predsjednica Društva knjižničara Ka.županije*),

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva),*

**Dina Mašina** *(predsjednica Odbora za nakladničku djelatnost),*

**Katja Matković-Mikulčić** *(predsjednica Etičkog povjerenstva)*

**Milan Šarić** *(predsjednik Društva knjižničara Ličko-senjske Županije)*

**Mladen Masar** *(predsjednik Društva knjižničara Zadar)*

**Romana Horvat** *(predsjednica Društva knjižničara Bilogore, Podravine i Kalničkog prigorja),*

**Hrvoje Džanko** *(predsjednik Knjižničarskog društva Međimurske županije)*

**Danijela Kulović** (*predsjednica Knjižničarskog društva Sisačko-moslavačke županije*)

**Melinda Grubišić Reiter** *(predsjednica Knjižničarskog društva Šibensko-kninske županije)*

**Mirna Grubanović** (*predsjednica Društva knjižničara Slavonski Brod*)

**Ljiljana Hajdin** *(predsjednica Knjižničarskog društva Varaždin)*

**Davorka Pšenica** *(predsjednica Komisije za slobodan pristup informacijama i slobodu izražavanja, glavna urednica niza Hrvatsko knjižničarstvo),*

**Kristina Romić** *(stručna tajnica),*

**Marija Šimunović** *(uz. blagajnica)*

Dunja Holcer, predsjednica Hrvatskog knjižničarskog društva pozdravila je sve prisutne i zahvalila se na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 7. sjednice GO**

Zapisnik je jednoglasno usvojen.

**Ad. 3. Izvješće o radu HKD-a za 2015.**

Dunja Holcer je izvijestila članove Glavnog odbora da je 40. Skupština HKD-a prihvatila Izviješće o radu Društva u 2015. godini i Izviješće o radu Stručnog odbora zaključno s 31.10.2015. te dala ovlaštenje Glavnom odboru da prihvati cjelovito Izviješće o radu Društva u 2015. godini.

Dunja Holcer predstavila je Izvješće o radu Društva u 2015. godini, u koji su još dodani održane aktivnosti i skupovi u studenom i prosincu 2015.g.: Središnja svečanost obilježavanja Dana hrvatskih knjižnica, dodjela nagrade „Knjižnica godine“, 19. seminar Arhivi, knjižnice, muzeji, Okrugli stol Strategija razvoja središnjih knjižnica nacionalnih manjina unutar mreže narodnih knjižnica prema prihvaćenom modelu, 15. okrugli stol o slobodnom pristupu informacijama i slobodi izražavanja Nakladnici i knjižnice, 40. skupština Hrvatskog knjižničarskog društva te je tiskan i Zbornik 15. okruglog stola o slobodnom pristupu informacijama i slobodi izražavanja „Nakladnici i knjižnice“. U Izvješće je dodan i dio o radu Stručnog odbora i tema 41. skupštine HKD-a „Knjižnica : fizički, virtualni i pravni prostor za usluge i korisnike“, koja obuhvaća podteme: od hibridne prema digitalnoj knjižnici, knjižnica kao prostor i zelena knjižnica, pokazatelji za vrednovanje knjižnica, odnos knjižnica i osnivača. U Izvješće je dodan podatak o održanom sastanaku osnivača CSSU-a.

Glavni odbor je jednoglasno usvojio Izvješće o radu Društva za 2015.g.

**Ad. 4. Financijsko izvješće HKD-a za 2015.**

Dunja Holcer je izvijestila članove Glavnog odbora da je Skupština prihvatila Financijsko izvješće Društva za 2015.g. zaključno do 31.10.2015. te dala ovlaštenje Glavnom odboru da prihvati cjelovito godišnje financijsko izvješće (tj. nadopunu za studeni i prosinac 2015.g.). Cjelovito financijsko izvješće Društva pripremljeno je za sjednicu, i to izvješće Modus biroa, računovodstvenog servisa HKD-a (u obliku koje ide u FINA-u) te u obliku kojem je Društvo do sada, svake godine, slalo na Ministarstvo kulture. Osim toga, djelatnica ureda HKD-a, Jadranka Ševo, financijska referentica Društva, napravila je interno financijsko izvješće koje detalljno prikazuje prihode i rashode Društva prema djelatostima Društva, a koje se djelomično razlikuje od Izvješća računovodstvenog servisa, jer računovodstveni servis devize preračunava u kune, dok ih Društvo ostavlja u stranoj valuti.

Katja Matković-Mikulčić smatra da bi financijsko izvješće trebalo biti u propisanom obliku koje traži FINA.

Dunja Holcer je pojasnila je da će računovodstveni servis predati financijski izvještaj u traženoj formi FINA-u, kao i prethodnih godina, te da Glavni odbor ne raspravlja o tome nego o usvajanju Izvještaja i formi u kojoj će Društvo poslati Ministarstvu kulture.

Glavni odbor je usvojio Financijsko izvješće Društva HKD-a za 2015.g.

Glavni odbor je odlučio da se u Ministarstvo kulture dostavi Financijsko izvješće Društva HKD-a za 2015.g. u obliku u kojem se i do sada svake godine slao, uz jedan suzdržan glas Katje Matković-Mikulčić.

**Ad. 5. Financijska i nefinancijska inventura**

Dunja Holcer izvijestila da je Izvršni odbor prihvatio dokumente financijske i nefinancijske inventure HKD-a za 2015.g. Inventurno povjerenstvo sastojalo se od dvije radne grupe: jedna je bila zadužena za popisivanje financijske imovine HKD-a (Vesna Golubović, Alisa Martek, Dragutin Nemec, Sanja Vukasović-Rogač (zamjena)), a druga za popisivanje nefinancijske imovine HKD-a (Zrinka Udiljak Bugarinovski, Vesna Špac, Irena Pilaš, Vesna Hodak (zamjena)).

Nefinancijska inventura (dokumenti):

* Zapisnik inventurne komisije, Društvena izdanja - stanje skladišta 31.12.2015.,
* Vjesnik Bibliotekara Hrvatske - stanje skladišta 31.12.2014.g.,
* Popis namještaja i elektroničke opreme HKD-a.,
* Popis namještaja HKD-a 31.12.2015.,
* Popis elektroničke opreme HKD-a 31.12.2015.

Financijska inventura (dokumenti)

* Zapisnik inventurne komisije za popisivanje financijske imovine,
* Prihod Društvenih izdanja (1.1.2015.-31.12.2015.),
* Prihod Društvenih izdanja (1.10.2015.-31.12.2015),
* Vrijednost skladišta HKD-a na 31.12.2015.

Dunja Holcer je izvijestila da je Tamara Krajna na 11. sjednici Izvršnog odbora ukazala je na to da u popisu elektroničke opreme HKD-a projektor iz 2001. ima istu vrijednost kao i kada je nabavljen 2001. godine, te je zamolila da se provjeri koliki je postotak amortizacije koja se odnosi na elektroničku robu (smanjivanje vrijednosti) u knjigovodstvenom servisu jer amortizacija elektroničke opreme nije provođena niz godina. S ovim su se složili svi članovi Izvršnog odbora prisutni na spomenutoj Sjednici te će se amortizacija elektroničke opreme provoditi od sljedeće godine.

Glavni odbor je usvojio zapisnike Financijska i nefinancijska inventure.

**Ad. 6. Prijedlog članova Organizacijskog i Programskog odbora 41. skupštine HKD-a**

Dunja Holcer je izvijestila da je prijedlog Izvršnog i Stručnog odbora za članove Programskog odbora 41. Skupštine HKD-a sljedeći:

1. Marijana Mišetić,
2. Dina Mašina,
3. Astrid Grobenski-Grgurić,
4. Alka Stropnik,
5. Danijela Živković,
6. Ljiljana Krpeljević,
7. Mila Perasović,
8. Irena Pilaš,
9. Zrinka Udiljak Bugarinovski.

Dunja Holcer je izvijestila da je prijedlog Izvršnog i Stručnog odbora za članove Organizacijskog odbora 41. Skupštine HKD-a sljedeći:

1. Dunja Holcer,
2. Blaženka Peradenić Kotur,
3. Kristina Romić,
4. Nada Avakumović (uz. Marija Šimunović),
5. Vilijam Lakić,
6. Melinda Grubišić Reiter,
7. Vesna Špac.

Dunja Holcer rekla je kako je u podteme Skupštine potrebno dodati rad regionalnih društava, što je već tradicionalna podtema, te izdavačku djelatnost Društva.

Glavni odbor je usvojio sve prijedloge.

**Ad. 7. Javni poziv za predlaganje kandidata za dodjelu priznanja „Knjižnica godine“ i prijedlog članova Povjerenstva za dodjelu priznanja „Knjižnica godine“**

Dunja Holcer je izvijestila da se uskoro treba raspisati Javni poziv za predlaganje kandidata za dodjelu priznanja „Knjižnica godine“.

Dunja Holcer je izvijestila da je prijedlog Izvršnog i Stručnog za članove Povjerenstva za dodjelu priznanja „Knjižnica godine“ sljedeći:

1. Dunja Holcer (predsjednica HKD-a, član Povjerenstva po funkciji),
2. Goran Pavlović (prošlogodišnji dobitnik priznanja, te predstavnik narodnih knjižnica),
3. Senka Tomljanović (prošlogodišnja dobitnica priznanja, te predstavnica visokoškolskih knjižnica).
4. Josip Striju (predstavnik školskih knjižnica),
5. Darija Ćaleta (predstavnicu specijalnih knjižnica).

Glavni odbor je usvojio ove prijedloge.

**Ad. 8. Prijedlog članova Programskog odbora za obilježavanje Dana hrvatskih knjižnica**

Dunja Holcer je izvijestila da je komisija za Javno zagovaranje uputila prigovor da se u 2015.g. nije izabrao Programski odbor za obilježavanje Dana hrvatskih knjižnica te da nije donesena zajednička tema obilježavanja Dana hrvatskih knjižnica.

Izvršni i Stručni odbor uvažili su ovaj prigovor, te dali prednost Komisiji za javno zagovaranje pri odabiru članova Programskog odbora i donošenju zajedničke teme koju će odobriti Stručni odbor.

Prijedlog Stručnog odbora članova Programskog odbora za obilježavanje Dana hrvatskih knjižnica:

1. Davorka Pšenica,
2. Edita Bačić,
3. Alemka Belan Simić,
4. Sanja Vukasović-Rogač,
5. Danica Pelko,
6. Marija Šimunović.

Glavni odbor je usvojio ovaj prijedlog.

**Ad. 9. Javni poziv za predlaganje kandidata za dodjelu „Kukuljevićeve povelje“ i prijedlog članova Ocjenjivačkog odbora za dodjeljivanje „Kukuljevićeve povelje“**

Dunja Holcer je izvijestila da je uskoro potrebno raspisati Javni poziv za dodjelu „Kukuljevićeve povelje“.

Dunja Holcer je izvijestila da je prijedlog Izvršnog i Stručnog odbora za članove Ocjenjivačkog odbora za dodjeljivanje „Kukuljevićeve povelje“ sljedeći:

1. Zagorka Majstorović,
2. Milka Šupraha Perišić,
3. Loris Bučević Sanvicenti,
4. Ilija Pejić,
5. Josip Stipanov.

Dunja Holcer napomenula je kako se u ovaj Ocjenjivački odbor bira pet dobitnika „Kukuljevićeve povelje“

Glavni odbor je usvojio ove prijedloge.

**Ad. 10. Javni poziv na predlaganje kandidata za dodjelu Nagrade „Eva Verona“ i prijedlog članova Ocjenjivačkog odbora za dodjelu nagrade „Eva Verona“**

Dunja Holcer je izvijestila da je uskoro potrebno raspisati Javni poziv za dodjelu Nagrade „Eva Verona“.

Dunja Holcer izvijestila je da je prijedlog Izvršnog i Stručnog odbora za članove Ocjenjivačkog odbora za dodjeljivanje nagrade „Eva Verona“ sljedeći:

1. Tamara Krajna,
2. Tihomir Marojević,
3. Marina Šimić,
4. Dorja Mučnjak,
5. Ana Barbarić.

Dunja Holcer napomenula je kako se u ovaj Ocjenjivački odbor bira jedan dobitnik „Kukuljevićeve povelje“ te četiri dobitnika nagrade „Eva Verona“.

Glavni odbor je usvojio ove prijedloge.

**Ad. 11. Javni poziv za predlaganje kandidata za predsjednika Hrvatskoga knjižničarskog društva i prijedlog članova Povjerenstva za predlaganje predsjednika Hrvatskoga knjižničarskog društva**

Dunja Holcer je izvijestila da je uskoro (najkasnije do 12.travnja 2016. g.) potrebno raspisati Javni poziv za predlaganje kandidata za predsjednika Hrvatskoga knjižničarskog društva.

Prijedlog Izvršnog i Stručnog odbora za članove Povjerenstva za izbor predsjednika Hrvatskoga knjižničarskog društva je sljedeći:

1. Iva Ciceran,
2. Hrvoje Džanko,
3. Vlaka Surma Szabo,
4. Blaženka Peradenić Kotur,
5. Melinda Grubišić Reiter,
6. Kristina Romić (stručna tajnica HKD-a, član po funkciji).

Dunja Holcer napomenula je kako se u ovo Povjerenstvo biraju predsjednici regionalnih društava, koji su ujedno i članovii Glavnog odbora.

Glavni odbor je usvojio ove prijedloge.

Dunja Holcer napomenula je kako je potrebno javne pozive za predlaganje kandidata za predsjednika Hrvatskoga knjižničarskog društva, predlaganje kandidata za dodjelu Nagrade „Eva Verona“ i predlaganje kandidata za dodjelu „Kukuljevićeve povelje“ objaviti u isto vrijeme (najkasnije 12. travnja) dok je Javni poziv za predlaganje kandidata za dodjelu priznanja „Knjižnica godine“ potrebno objaviti tijekom ožujka.

Članovi Glavnog odbora složili su se s iznešenim te su suglasni da se javni pozivi raspisuju prema ovom rasporedu.

**Ad. 12. Razno**

***Ad. 12.1. Članarine***

Dunja Holcer je izvijestila da su regionalna društva obavezna voditi ažurnu evidenciju svojih članova (prema Zakonu o udrugama). Zbog toga je potrebno da ažuriraju podatke u zajedničkoj bazi članova koja se nalazi na mrežnim stranicama HKD-a, a za pristup kojj je svaki predsjednik dobio lozinku za pristup. Dunja Holcer naglasila je da je ažurnost baze članova važna i zbog dodjela nagrada, izdavanja potvrda HKD-a za različite potrebe članova, točnih podataka o broju članova Društva i tako dalje.

Članovi Glavnog odbora dogovorili su se da je krajnji rok za ažuriranje baze članova, u zajedničkoj bazi HKD-a, 1.5.2016.

Dunja Holcer rekla je kako Zakon o udrugama propisuje plaćanje članarine za tekuću godinu te se ona više ne može uplaćivati retrogradno. Stoga će neka od regionalnih društava morati članarinu uplatiti dva puta u 2016. godini (zaostalu članarinu za 2015. i tekuću članarnu za 2016.). Dunja Holcer također je zamolila članove Glavnog odbora da ne uplaćuju pojedinačne članarine (što je do sada bila praksa dijela regionalnih društava) nego da prikupe članarine svih članova i naprave jednu godišnju uplatu.

***Ad. 12.2. Besplatne članarine u hrvatskim knjižnicama za članove HKD-a***

Članovi Glavnog odbra predložili su da Društvo uputi službeni dopis, za početak, svim narodnim knjižnicama, kojime će predložiti ravnateljima i voditeljima knjižnica da se članovima HKD-a omogući besplatna članarina uz obavezno predočenje osobne iskaznice i iskaznice Društva. Na mrežnim stranicama Društva bio bi objavljen popis knjižnica koje pristanu na ovakvu suradnju kako bi članovi Društva imali informaciju o tome gdje se mogu besplatno učlaniti u knjižnicu.

Glavni odbor jednoglasno je usvojio ovaj prijedlog.

Zapisnik sastavila:

Kristina Romić, stručna tajnica HKD-a